SundreBall

SundreBall musikkfestival blir arrangert årlig den siste helga i januar i Ål i Hallingdal. Festivalen har år om annet ca. 1700 tilhørere.

Fakta 
Festivalen ble arrangert første gang i 2014 i det gamle forsamlingshuset Sundrehall  (bygd i 1927) på Sundre, sentrum i Ål. Initiativtakere og festivalsjefer var Erlend Medgard og Øystein Etterlid. Med årene har festivalen blitt større og det har blitt satt opp en stor lavvopark tilknyttet Sundrehall, der servering og den ene konsertscenen er plassert. SundreBall er en sjangerfri festival, og det har derfor vært svært variert musikk som har blitt presentert under festivalen. Festivalen har i utgangspunktet vært arrangert torsdag til lørdag, men i 2017 var det også konsert med Sondre Lerche onsdag, mens det i 2018 og 2019 ble arrangert konserter henholdsvis søndag og onsdag i samarbeid med konsertarrangøren Fryd Scene. På dagtid lørdag arrangeres det barnefestival, der alle barn kommer inn gratis. Kapasiteten på festivalen er mellom 500 og 600, og fra 2018 har det vært utsolgt for festivalpass.

I 2019 var Madrugada hovedartisten på festivalen. På forhånd ble det ikke opplyst hvem som skulle på scenen på denne konserten. Bandet opptrådte på SundreBall en uke før de skulle starte sin Europa-turné med to utsolgte konserter i Oslo Spektrum.

I 2019 ble det dannet en forening som skal drive festivalen videre.

Artister (utvalg) 
2014] – El Cuero, Pristine, Daniel Kvammen, Store Norske Seeger Sessions Band, Lene Storhaug, Kings of Lien, Eldbjørg Nedrestøl, SvartePer, Myro, Phone Joan og Dinosaus.
2015 – Star Anna, Valkyrien Allstars, Charlie Rackstead, Borgar Storebråten, Humming People, Stones Rock, Kurér, Egil Olsen, Friendship og Tiebreaker.
2016 – Marit Larsen, Valentourettes, Ni Liv, Biru Baby, Polkabjørn og Kleine Heine, Ziggy Wild (EST), Lady Moscow, Måndag, SvartePer, The Subherbs og Myro.
2017 – deLillos, Unni Wilhelmsen med venninner, Sondre Lerche, Honningbarna, Grand Island, Bare Egil Band, Darling West, Gaffoot, Audun Skjølberg, Black Horses, Red Intensions, Lisa Lystam Family Band (S), Trondheimsveien 16 og Miss Tati.
2018 – Morten Abel, Adam Douglas, Ida Jenshus, The Dogs, Miss Tati, Tove Bøygard, The Largo, Young Fogertys, Hans Martin Austestad, Audun Haukvik, Tom Jackie Haugen, Stiv Kuling, Blågras, 9 Grader Nord, Black Horses, The Clinkers, og Steinar Raknes og Tore Brunborg.
2019 – Madrugada (hemmelig frem til konsertstart), Laura Cox Band (FR), Oslo Ess, Black Debbath, Knut Reiersrud Band, Hedvig Mollestad Trio, The Northern Belle, Hege Øversveen, Malin Pettersen, The VossaRebels, Krom, De Marvells, B-Karad'n, Susie & The Spuds, og Bare Egil og Aslags superpopulære barneshow.
2020 - Bernhoft & The Fashion Bruises, Ziggy Wild, Moving Oos, Daniel Kvammen, Torgeir Waldemar, Real Ones, Moyka, Lady Moscow, Kefeider, Frøkedal & Familien og DJ Sundrehund.
2021 - Festivalen ble planlagt med svært begrenset program pga Koronapandemien. Men da ytterligere smittvernstiltak ble innført rett før festivalstart ble festivalen avlyst.
2022 - Spidergawd, Death By Unga Bunga, Fieh, Darling West, Amund Maarud & Lucky Lips, Synne Vo, Maldito, Hillman Hunters, Lefseklingers og Markella. Festivalen skulle gjennomføres siste helg i januar 2022, men ble flyttet til mai 2022 pga Koronapandemien.
2023 - Jaa9 & OnklP, Ida Maria, Staut (kom inn for Donkeyboy), Tora, Brenn., Tonje Halbjørhus, Gammalgrass, Heigh Chief, Michelle Ullestad og Yellowroots
2024 - SundreBall feirer 10 år med "svart" plakat. Programmet blir ikke avdekt før festivalen starter og artistene står på scena.

Ål kommune 
Ål kommune ble i 2021 av Norsk kulturforum kåret til landets beste kulturkommune. Norsk kulturforum (NOKU) er interesse- og kompetanseorganisasjonen for kultursektoren i kommuner og fylkeskommuner over hele landet. Juryen begrunnet tildelingen med Ål kommunes langsiktige og systematiske satsing på å utvikle et rikt og variert kulturtilbud. Juryen fremholdt blant annet Folkemusikkveka, Leveld Kunstnartun og SundreBall som eksempler på dette.

Referanser

Eksterne lenker 
 
 

Musikkfestivaler
Kultur i Ål
Repeterende arrangementer etablert i 2014